ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 6/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetusta paremmasta tavasta rukoilla.
Tämä on opetussarjan kuudes osa.
Kirjani "Tie toimivaan rukoukseen" on käännetty myös suomeksi.
Opetus on saatavana CD- ja DVD-levyllä.
Aiheesta on myös työkirja.
Nämä materiaalit auttavat omaksumaan opetuksen periaatteet -
ja kertomaan niistä muille.
Viime viikolla tutkimme hätkähdyttäviä ajatuksia rukouksesta.
En tällä kerralla enää palaa niihin, vaikka voisinkin, -
sillä valtaosa ajattelee, että rukous on heidän ja Herran välinen asia -
ja he rukoilevat miten lystäävät.
Kysyisinkin heiltä: Toimiiko se?
Monien rukouselämä on tehoton, koska he olettavat, -
että kunhan he vain puhuvat Jumalalle, kaikki on kunnossa.
Viime jaksoissa käsittelin Matteuksen kuudetta lukua.
Jeesus sanoi heti alkajaisiksi, että älkää olko niin kuin ulkokullatut, -
jotka rukoilevat mielellään.
Puhuin paljon siitä, että ulkokullatut rakastavat rukousta.
Heillä ei ole aitoa yhteyttä Jumalaan.
Heidän rukouksiinsa ei vastata. Rukous on uskonnollista.
Uskonnolliset rukoilevat mielellään. Ei riitä, että vain rukoilee.
Rukoilla voi oikein ja väärin. Siksi sarjan nimi on "Parempi tapa rukoilla".
Olen joskus rukoillut kaikilla niillä tavoilla, joita vastaan opetan.
Matkin aikoinaan sitä, miten muut rukoilivat.
Jumala rakasti minua, ja minä rakastin Jumalaa, mutta rukous oli tehoton.
Rukouselämäni on nyt tehokkaampaa. Olen oppinut rukoilemaan paremmin.
Viime jaksoissa käsittelimme uskonnollisia perinteitä.
Ellet nähnyt jaksoja, hanki opetukset.
Voit katsoa jaksot ohjelma-arkistosta.
Edellisessä jaksossa pohdin jaetta Ensimmäisestä Timoteuksen kirjeestä.
Tutkimme 1. Tim. 2:1:n asiasisältöä.
Siinä puhutaan anomisesta, rukoilemi- sesta, esirukouksista ja kiittämisestä.
Sitten jakeessa 5 sanotaan, että on yksi Jumala ja yksi välimies -
Jumalan ja ihmisten välillä, ihminen Kristus Jeesus.
Toteamus on perustavaa laatua oleva.
Eli on vain yksi välimies Jumalan ja ihmisten välillä, Kristus Jeesus.
"Välimies" seisoo kahden eri mieltä olevan henkilön välissä.
Kahdella henkilöllä on kiistaa. Välimies yrittää saada aikaan sopua.
Gal. 3:19:ssä sanotaan, -
että Mooses oli välimies.
Että laki säädettiin enkelien kautta, välimiehen kädellä.
Se tarkoittaa Moosesta.
Mooses oli siis välimies Jumalan ja ihmisten välillä.
Hän teki tiettyjä asioita. Puhun siitä myöhemmin.
Mutta hän toimi välimiehenä.
Iso osa ihmisten rukouksesta perustuu Aabrahamin tapaan rukoilla.
Mooseksen, Daavidin tapaan rukoilla.
Miten Elia kantoi rukoustaakkaa ja toimi.
Ihmiset ottavat mallia näistä Raamatun esimerkeistä.
Iso osa seurakunnan rukouksesta hakee mallia niistä.
No mitä vikaa siinä on? Sehän on Raamatusta.
Ero on se, että uudessa liitossa on vain yksi välimies, Jeesus Kristus.
Jos yrität rukoilla niin kuin Aabraham, Daavid ja Mooses, -
jota Raamattu kutsuu välimieheksi, -
vastustat Kristuksen työtä Uudessa testamentissa.
Uudessa testamentissa Jeesuksesta tuli välimies meidän ja Jumalan välille.
Hän sovitti meidät Jumalan edessä.
2. Kor. 5:19 sanoo, että Jumala oli Kristuksessa -
ja sovitti maailman itsensä kanssa. Se kuvaa välimiehen tehtävää.
Jos yrität rukoilla niin kuin Vanhan testamentin pyhät rukoilivat, -
vastustat itse asiassa Jeesuksen välimiestyötä.
Uudessa testamentissa meidän ei tarvitse anella Jumalaa toimimaan -
ja tekemään jotain, niin kuin Vanhassa testamentissa tehtiin paljon.
Silloin se ei ollut väärin, sillä Jeesus ei ollut tullut eikä ihmistä sovitettu.
Jumalan ja ihmisen välillä oli vihamielisyys. Tarvittiin välimiehiä.
Ihmisiä, jotka seisoivat vihaisen Jumalan ja vihan kohteiden välillä -
ja anoivat Jumalalta armoa. Vanhassa testamentissa se ei ollut väärin, -
mutta jos uudessa liitossa rukoilee niin, se on antikristillistä.
Se kuulostaa hätkähdyttävältä. "Mitä tarkoitat antikristillisellä?"
Jotain, mikä on Kristusta vastaan.
Vastaan sitä, että Jeesus osti lunastuksen -
ja sovitti meidät Jumalalle, eikä Jumala lue meille syntejämme.
Nämä ovat valtavia väitteitä.
Kristus-ruumiista suuri valtaosa ei ymmärrä tätä.
Aikoinani minäkin ajattelin niin.
Matkustan ja vierailen paljon eri seurakunnissa.
Kuulen jatkuvasti, miten Jumalaa anotaan vuodattamaan Henkensä, -
lähtemään liikkeelle, koskettamaan. Toki esirukouksella on paikkansa.
1. Tim. 2:1:ssä sanotaan: -
"Minä kehoitan siis ennen kaikkea anomaan, rukoilemaan, -
pitämään esirukouksia ja kiittämään kaikkien ihmisten puolesta".
Tulee siis esirukoilla, mutta Uuden testamentin mallin mukaisesti.
Se perustuu Jeesuksen täytettyyn työhön. Siinä me olemme kanavia, -
joiden kautta Jumalan siunaus virtaa ja puhumme julki näitä asioita -
ja sitä, mitä Jeesus on jo tehnyt.
Uuden ja Vanhan testamentin esirukouksen välillä on suuri ero.
Vanhassa testamentissa aneltiin Herraa olemaan armollinen -
ja toimittiin kuin ei olisi annettu uhria.
Vanhassa testamentissa ei ollutkaan. Toki oli eläinuhreja.
He harjoittivat kaikkia juutalaisen lain rituaaleja.
Mutta Hepr. 9:n mukaan se kaikki oli vain varjoa tulevasta.
Ne olivat vertaus- ja esikuvia, mutta ne eivät pystyneet puhdistamaan ihmistä.
Jeesus ei ollut vertauskuva. Hän oli todellinen uhri.
Jeesus sovitti meidät Jumalalle.
Sinun ei tarvitse rukoilla niin kuin Vanhassa testamentissa rukoiltiin.
Se oli heille oikea tapa.
Nyt Kristus on tullut ja sovittanut meidät Jumalalle.
Jos Mooses rukoilisi nyt samalla tavalla kuin 2. Moos. 32:ssa, -
hän toimisi Kristusta vastaan.
Hän väittäisi, ettei Jeesuksen työ riittänyt vaan hänen pitää tehdä jotain.
Hänen uskonsa ei riippuisi Jeesuksen työssä.
Niin ei saa rukouksiin vastauksia.
Jos lähestyy Jumalaa niin kuin Hän olisi yhä vihainen meille, -
yhä lukisi meille syntejämme -
ja kerjää ja anelee niin kuin Vanhan testamentin pyhät, -
se on kuin läimäys vasten kasvoja.
Se on epäkunnioittavaa Jeesuksen tekemää työtä kohtaan.
Nämä väittämät ovat rajuja, mutta uskon, että tämä on totuus -
ja että sen vuoksi tällainen rukous ei johda kunnon tuloksiin.
Siinä lähestyy Jumalaa epäuskossa. Se on vähintäänkin tietämättömyyttä.
Ei tiedosteta, että Jeesus on sovittanut meidät Jumalalle -
ja että Hänellä on suuri kaipuu parantaa, siunata ja pelastaa.
Häntä ei tarvitse anella vuodattamaan Henkensä.
Viattomimmillaan se on tietämättömyyttä.
Pahimmillaan se on Jeesuksen työn sivuuttamista.
Ajatellaan, ettei Hänen työnsä riitä ja meiltä vaaditaan rukousta ja panosta.
VT:n pyhien mallin mukaisesta rukouksesta ei tule mitään hyvää.
Tietysti niissä oli hyviä aineksia, kuten ylistys ja muita asioita.
Tarkoitan nyt tietynlaista esirukousta, jossa ihmisestä tulee välimies -
vihaisen Jumalan ja Hänen vihansa kohteen välille, ja hän anoo, -
ettei Jumala vuodattaisi vihaansa.
Katsotaanpa esimerkki Vanhasta testamentista, 2. Moos. 32.
Otapa nyt esiin Raamattu, jos vain voit -
ja jos olet sellaisessa paikassa.
Monet eivät uskoisi, että Raamatussa lukee näin.
Tämä ei ole kovinkaan monen lempikohta.
Mooses oli ollut kohtaamassa Jumalaa vuorella 40 päivää ja 40 yötä.
Hän oli saanut laintaulut. Oli tapahtunut kaikenlaista.
Mooses oli Jumalan kirkkaudessa.
Jumala käski hänen mennä alas nopeasti. Tämä on jopa huvittavaa.
2. Moos. 32:7: "Silloin Herra sanoi Moosekselle: 'Mene, astu alas, -
sillä sinun kansasi, jonka johdatit Egyptin maasta, on turmion tehnyt."
Alussa Jumala käski Moosesta: "Sano faaraolle: Päästä minun kansani."
Nyt he olivat kääntyneet palvelemaan epäjumalia.
Olivat kovasydämisiä ja kapinallisia.
Jumala sanoo: "sinun kansasi, jonka johdatit Egyptin maasta, -
on turmion tehnyt."
Sama vanhempien välillä. Kun lapsi on tehnyt hyvin: "Hän on poikani."
Jos hän on tehnyt pahaa: "Katso nyt, mitä poikasi teki." Kiintoisaa.
"...sinun kansasi, jonka johdatit Egyptin maasta, on turmion tehnyt.
Pian he poikkesivat siltä tieltä [...] he tekivät itselleen valetun vasikan.
Sitä he ovat kumartaneet [...] sanoneet: 'Tämä on sinun jumalasi, -
[...] joka on johdattanut sinut Egyptin maasta'."
He näkivät Jumalan voiman tavalla, jota kukaan muu ei ollut nähnyt.
Egyptistä lähtö ja Jumalan tekemät ihmeet olivat ennen näkemättömiä.
Se oli Jumalan voiman näytös.
Egyptistä lähdöstä ehti kulua vain pari kuukautta.
Punainenmeri oli haljennut. He olivat nähneet suurtekoja.
Nyt he valoivat vasikan ja sanoivat: "Tämä jumala toi meidät Egyptistä."
Miten tyhmä sitä voi ollakaan? Ei voi muuta kuin ihmetellä heitä.
J. 9: "Ja Herra sanoi vielä Moosekselle: 'Minä näen, -
että tämä kansa on niskurikansa. Anna minun olla, -
että vihani leimahtaisi heitä vastaan, hukuttaakseni heidät; -
mutta sinusta minä teen suuren kansan.'"
Muista, mitä sanoin alussa välimiehestä.
Välimies seisoo kahden vastakkaisen osapuolen välillä.
Heidän välillään on vihamielisyyttä. Välimies yrittää tuoda heidät sopuun.
Jeesus on Uudessa testamentissa ainoa välimies.
Vanhassa testamentissa Jeesus ei ollut vielä tullut.
Jumalan vihaa ei ollut vielä sammutettu. Tässä Hän on vihainen.
Jumala käskee Mooseksen siirtyä pois, että Hänen vihansa leimahtaisi.
Tämä on toisaalta hämmästyttävä asia: -
Ihminen voi vaikuttaa Jumalaan.
Jumala sanoo: "Mooses, älä pyydä minua.
Jos alat anoa minulta armoa, en voi tehdä sitä, mitä oikeasti haluan.
Tahdon hävittää koko tämän kansan ja aloittaa alusta sinun kanssasi.
Teen sinusta uuden kansan." Sitä Jumala tahtoi. Hän sanoi: -
"Mene pois, jotta voin tehdä tämän."
Tietysti Jumala on kaikkivaltias.
Hän voi tehdä mitä ikinä Hän tahtoo riippumatta ihmisistä.
Mutta tämä osoittaa, että Hän on armollinen ja laupias.
Hän kunnioittaa meitä. Hän kunnioitti Moosesta niin, -
että Hän kuunteli Moosesta ja antoi hänen sanojensa vaikuttaa.
On ihmeellistä, että kaikkivaltias Jumala on näin nöyrä ja myötäelävä.
"Anna minun olla, että vihani leimahtaisi heitä vastaan, -
hukuttaakseni heidät; mutta sinusta minä teen suuren kansan."
"Mutta Mooses rukoili armoa [...]: -
'Herra, miksi sinun vihasi syttyy omaa kansaasi vastaan, -
jonka olet vienyt pois Egyptin maasta suurella voimalla ja väkevällä kädellä?
Miksi egyptiläiset saisivat sanoa: [...] hän vei heidät pois, -
tappaaksensa heidät vuorilla ja hävittääksensä heidät maan päältä'?
Käänny vihasi hehkusta ja kadu sitä turmiota, jonka aioit tuottaa..."
On ihmeellistä, että Jumala avautuu ja kunnioittaa jotakuta -
ja jonkun mielipidettä ja esirukousta tällä tavalla.
Ihmeellistä on myös, että Mooses oli kyllin rohkea sanoakseen Jumalalle: -
"Se ei tule näyttämään hyvältä ansioluettelossasi.
Ihmiset kuulevat, että toit Israelin lapset pois Egyptistä -
mutta tapoit heidät erämaassa.
He ajattelevat, että pystyit tuomaan heidät pois mutta et viemään sisään.
Se ei näytä hyvältä."
Hän vetoaa Jumalan järkeen.
Ihmeellistä. Ja katsokaa tätä.
Jakeen 12 loppuosassa hän sanoi: "Käänny vihasi hehkusta -
ja kadu sitä turmiota, jonka aioit tuottaa kansallesi."
Hän käski Jumalaa katumaan.
Hän sanoi: "Jumala, et voi tehdä sitä! Mitä ihmisetkin ajattelevat?
Kadu ja käänny pois siitä turmiosta, jonka aioit tuottaa kansallesi."
Se on ihmeellistä. Alas tullessaan Mooseksen kasvot hehkuivat, -
sillä hän oli kohdannut Jumalan kirkkauden. Näki Jumalan voiman.
Mooses oli kyllin rohkea käskeäkseen Jumalaa katumaan ja muuttumaan.
Hän sanoi: "Sovi asiat kansan kanssa. Älä lue heille heidän syntejään."
J. 14: "Herra katui sitä turmiota, jonka hän oli uhannut tuottaa kansallensa."
On yksi asia käskeä Jumalaa katumaan. Tässä Jumala katui -
ja muuttui Mooseksen rukouksen ja välitystyön ansiosta -
Israelin kansan puolesta.
Siihen aikaan se oli täysin oikein.
Tässä on edelleen paljon opittavaa.
Kuten jo edellä sanoin, tämä kohta osoittaa, -
miten paljon Jumala rakastaa meitä.
Kaikkivaltias Jumala kunnioittaa meitä -
ja muuttaa toimintaansa sanojemme ja ajatustemme vaikutuksesta.
Se opettaa paljon Jumalasta ja siitä, millaisen vallan Hän on antanut meille.
Saan katkelmasta edelleen paljon irti, mutta minä en rukoile tällä tavalla.
Mooses sai Jumalan katumaan ja sopimaan asiat ihmisten kanssa, -
niin ettei Hän vuodattanut vihaansa. Uusi testamentti osoittaa selvästi, -
2. Kor. 5:19: "Jumala oli Kristuksessa ja sovitti maailman itsensä kanssa -
eikä lukenut heille heidän rikkomuksiaan".
J. 21: "Sen, joka ei synnistä tiennyt, hän meidän tähtemme teki synniksi, -
että me hänessä tulisimme Jumalan vanhurskaudeksi."
Se tarkoittaa, että jos Mooses sai Jumalan katumaan, rauhoittumaan -
ja olemaan vuodattamatta vihaansa, kuinka paljon enemmän Jeesus.
Jeesuksen sovitustyö riitti miljoona kertaa enemmän.
Jumala on sovittanut ihmiset itsensä kanssa näiden jakeiden mukaan.
On väärin lähestyä Jumalaa niin kuin Mooses lähestyi.
Mooseksen aikana se oli oikein, sillä Jeesus ei ollut kuollut.
Ihmisen synnit luettiin heille rikkomuksiksi. Jumala oli vihainen.
Hän tuomitsi synnin. Hän olisi hävittänyt koko juutalaiskansan, -
ellei Mooses olisi rukoillut. Mooseksel- le se oli oikein, mutta ei meille nyt.
Minun ei olisi oikein rukoilla: "Jumala, älä vuodata vihaasi Amerikan ylle.
Älä hävitä äläkä tuomitse Amerikkaa. Ole armollinen."
Se ei ole oikein, sillä Jeesus teki jo työn. Jeesus sovitti meidät Jumalalle.
Jumala ei lue meille meidän rikkomuksiamme, sanoo 2. Kor. 5:19.
Seurakunnissa kuulee nykyään paljon sitä, että Jumala on vihainen -
ja että Jumala tuhoaa Amerikan, ellei se tee parannusta.
Ihmiset rukoilevat ja anovat, ettei Jumala vuodata vihaansa.
WTC-iskujen, terrori-iskujen, hurrikaanien, maanjäristysten -
ja muiden katastrofien jälkeen monet kristityt sanovat: -
"Tämä on Jumalan vihaa. Meidän pitää rukoilla Jumalaa."
He palaavat Mooseksen kaltaiseen esirukoukseen, -
joka oli oikein ennen Jeesuksen tuloa, mutta nyt kun Jeesus on tullut, -
se on ehdottomasti väärin. Se on vastoin Kristusta ja Hänen työtään.
Jumala on nyt sovittanut meidät Jeesuksen kautta itsensä kanssa.
Jumala ei ole suuttunut, vihainen eikä edes huonolla tuulella.
Jumala ei aio tuhota Yhdysvaltoja.
En väitä, että Yhdysvallat on turvassa, sillä me tuhoamme itseämme.
Mitä enemmän etäännymme Jumalasta -
ja teemme yhteistyötä paholaisen kanssa ja omaksumme -
sen tavan ajatella ja toimia, sitä enemmän tuhoamme itseämme.
Saatana tulee varastamaan, tappamaan ja tuhoamaan, Joh. 10:10,
mutta Jeesus tuli antamaan meille elämän.
Saatana yrittää tuhota USA:n ja sen jumalallisen vaikutuksen maailmaan.
Sama ohjelma on menossa ympäri maailman.
Monissa maissa tapahtuu Jumalan mielen mukaisia asioita, -
ja saatana yrittää tuhota maat ja syöstä ne kaaokseen.
Olisi parasta kääntyä ja alkaa toimia Jumalan tavalla ja periaatteilla.
Mutta ellemme tee niin, Jumala ei tuomitse. Me tuhoamme itse itsemme.
Luovumme suojamuureistamme, ja saatana tuhoaa meidät.
Totta kai pitää kääntyä Jumalan puoleen, mutta ei tuomion takia, -
kuten Mooses sanoi: "Aiot tuhota kansan. Käänny vihasi hehkusta."
Jeesus käänsi Jumalan pois vihansa hehkusta. Jumala ei ole vihainen.
Hän ei aio tuomita minua, sinua tai maatasi.
Jumala ei ole ongelmamme.
Sinun on antikristillistä rukoilla niin kuin Mooses rukoili.
Jeesus on ainoa välimies. Jos toimit välimiehenä ja sanot: -
"Jumala, olet vihainen ja aiot vuodattaa vihasi. Käänny vihastasi", -
sivuutat Jeesuksen työn ja Raamatun sanan: Jumala ei ole vihainen meille.
Enää ei ole kahta vastakkaista osapuolta. Emme tarvitse välimiestä -
meidän ja Jumalan välille. Jumalan viha on jo sammutettu.
Niin on Jumala maailmaa rakastanut, että Hän antoi Poikansa.
Jumalan rakkaus on vuodatettu. Hän toimii armossa meitä kohtaan.
Hän ei kaada vihaansa yllemme.
Jos rukoilet, niin kuin Hän olisi vihainen ja Jeesus ei olisi kuollut, -
niin kuin uuden ja vanhan liiton välillä ei olisi eroa, -
se on epäkunnioittavaa Jumalaa ja Jeesuksen ristintyötä kohtaan.
Se ei ole Uuden testamentin rukous. Mutta Kristus-ruumis on jumissa siinä.
On hyvin vähän niitä, jotka lähestyvät asioita tällä tavalla, josta puhun.
Varmasti on niitä, jotka uskovat ja opettavat näin, -
mutten ole kuullut heistä.
Aion jatkossa puhua herätyksen puolesta rukoilemisesta.
Valtaosa anelee Jumalaa ja uskoo, että ellei tule herätystä, -
Jumala tuomitsee meidät. Se, miten herätyksestä puhutaan tänä päivänä, -
on antikristillistä. Se sivuuttaa ja kumoaa Jeesuksen työn.
Se sanoo, ettei Jeesuksen työ riitä vaan tarvitaan ihmisten ponnisteluja: -
Pitää saada 100 000 ihmistä rukoillen painostamaan Jumalaa.
Jeesus on jo tehnyt kaiken.
MUUTTUNEET SYDÄMET
Sait uuden hengen uudestisyntymässä.
Se luotiin vanhurskaudessa ja pyhyydessä.
Ef. 1:13: Meidät sinetöitiin heti Pyhällä Hengellä. Pakattiin vakuumiin.
Pyhä Henki kapseloi täydellisen, uudestisyntyneen henkesi.
Jos olet sitoutunut Jumalaan ja seuraat Jumalaa, olet menestys, -
vaikka sinut olisi myyty orjaksi tai heitetty vankilaan valheiden nojalla.
Jumala rakastaa sinua. On mieltynyt sinuun enemmän kuin tiedämmekään.
Kuulosti siltä, ettei minulla ollut enää syytä olla sairas, -
kärsiä kivusta tai pelätä.
Luulin, etten kelpaa. Etten saa kaikkea anteeksi.
Sitten törmäsin YouTubessa Andrew Wommackin opetukseen -
Jumalan todellisesta luonnosta. Se mullisti elämäni.
Tahdon kiittää Andrew Wommackia hänen kaikista saarnoistaan.
Se on siunaus koko maailmalle.
TUO MUUTOS, UUDISTUS, KÄÄNNE.
TULE MUKAAN TYÖHÖN.
Tule keskukseemme Woodland Parkiin Coloradoon.
Kutsun keskustamme pyhäköksi.
Meillä on pitkäperjantain jumalanpalvelus 3.4.2015.
Sunnuntaiaamuna 5.4. on auringonnousun jumalanpalvelus.
Pitkäperjantain tilaisuus alkaa iltaseitsemältä.
Sunnuntainakin aloitamme seitsemältä mutta aamulla.
Viime vuonna oli tosi mahtavaa.
Mukana oli maailman parhaita ylistyksenjohtajia.
Kutsun sinut mukaan juhlimaan Herran ylösnousemusta -
pitkänäperjantaina ja pääsiäissunnuntaina 3. ja 5.4.2015.
Andrew'n koko opetussarja rukouksesta on taltioitu CD-levynä.
Voit tilata opetuksen myös DVD-levynä.
Saat ne haluamasi suuruista rahalahjaa vastaan.
"Tie toimivaan rukoukseen" -kirjaa voi tilata TV7 Kaupasta.
Saatavana on myös englanninkielinen työkirja, -
joka sopii pienryhmille, pyhäkouluihin ja itsenäiseen opiskeluun.
Työkirja sisältää koko opetuksen.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat sen haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan toisen osan nimi on "Jeesus: ainut välittäjä".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat kakkososan ilmaiseksi.
Voit tilata materiaaleja luottokortilla nettisivujemme kautta.
Sivuilla on lisätietoja tuotteista. Voit tilata myös muita ilmaisia tuotteita.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos linjat ovat varattuja, -
materiaaleja voi tilata myös kotisivuiltamme.
Voit myös kirjoittaa meille.
Kiitämme lahjastasi! Toivomme kuulevamme sinusta jo tänään.
Tule tapaamaan Andrew'ta Orlandoon 9.―11. huhtikuuta -
pääkaupunki Washingtoniin 23.―25. huhtikuuta.
Lähdin opetustunneilta aina innostuneena ja virkistyneenä.
Satsaus evankeliumiin on satsaus tulevaisuuteen.
Se kasvaa ja moninkertaistuu.
Se oli mahtavaa. Kuuntelin tarkkaan joka sanan.
Seminaari on ollut mahtava.
Anna Jumalan ehdottoman rakkauden ja armon muuttaa elämäsi.
Lisätietoja ja ilmoittautuminen: www.awmi.net.
SEURAA ANDREW'TA: FACEBOOK, TWITTER JA INSTAGRAM.
Suomennos: Marianne Tenetz